Kitab Suci Bocah nyuguhaké Raja Bodho Sing Ganteng
Ditulis déning: Edward Hughes Digambari déning: Janie Forest Alastair Paterson Dibesut déning: Lyn Doerksen Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Samuel, hakim lan pemimpine Israèl wis tuwa. Putra-putrane didadeke hakim-hakim ing Israèl, supaya ngganteni dhèwèké anggone ngabekti marang Gusti Allah. Nanging para putrane Samuel padha ala. Dhèwèké seneng dhuwit lan nggunakake kekuwatane kanggo entuk dhuwit kanthi ora jujur.
Bangsa Israèl nandhang sangsara marga saka pialane putrane. Pengadilan ora adil. Wong-wong kudu mbayar anak-anake saben pengin ditulungi.
Kudu ana sing ditindakake. Ing sawijining dina, para pinituwa Israèl padha ngumpul lan njaluk tulung marang Samuel.
"Kula wenehi ratu ingkang ngadili kawula," panjaluke para pinituwa. Wong-wong kuwi ora pengin anak- anake Samuel sing jahat dadi hakim. Wong-wong mau padha kepengin raja kaya bangsa-bangsa ing sakiwa-tengené.
Samuel nesu. Israel wis duwe Raja! Gusti Allah kang maha Agung, ming siji sing marentah Israèl. Ing jaman biyen, Panjenengané wis ngluwari wong-wong mau saka perbudakan ing Mesir, mbukak Segara Teberau kanggo uwal.
Panjenengané banjur maringi panggonan kanggo Israèl sing endah.
Nalika Samuel ndedonga, PANGÉRAN YEHUWAH ngandika, "Wong-wong iku ora nampik kowé, nanging padha nampik Aku, supaya Aku ora dadi raja marang wong-wong mau. Pengen ngabekti marang allah liya. Rungokna lan ngangkata raja."
Gusti Allah dhawuh marang Samuel supaya ngelingake wong Israèl yen rajane ing kadonyan bakal njupuk pajeg; njaluk pategalan lan pakebonan anggur sing paling apik; dhawuhake putra-putrane dadi wadyabala; lan dhawuh marang anak-anake wadon supaya nyambut gawe kanggo raja.
Nanging wong- wong mau padha kepengin ana raja.
Gusti Allah nuntun Samuel menyang wong enom sing ganteng banget, isinan, lan DHUWUR BANGET - dhuwure ngluwihi dhuwur wong liya. Jenenge Saul. Nalika Samuel weruh Saul, PANGÉRAN YEHUWAH ngandika, "Iki sing bakal dadi raja ing umat-Ku."
Kanthi manut, Samuel njebadi Saul dadi raja Israèl. Bareng Raja Saul dipasrahake marang wong Israèl, wong-wong mau padha surak-surak: "Sugeng Sang Raja!"
Ora let suwe Raja Saul diuji. Wong Amon, sing sengit karo wong Israèl, ngubengi sawijining kutha Israèl lan ngancam bakal nyungkil mripat sebelah tengen saben wong. Rencana sing kejem tenan! Kabar bab ancaman kuwi tekan Raja Saul. Dhèwèké nyiapake tentarane.
Bareng bala tentara loro mau ketemu, Saul numpes wong Amon lan ngluwari kutha mau. Raja Saul maringi kamulyan marang Gusti Allah, kanthi kandha, "... ing dina iki PANGÉRAN YEHUWAH wus ndhatengake karahayon ing Israèl!"
Gusti Allah maringi Saul kamenangan gedhe ing dina iku. Nanging Saul ora tansah ngurmati Gusti Allah. Ing sawijining dina, sakdurunge nglawan wong Filistin, Saul nyaosake kurban marang Gusti Allah. Dhèwèké ngerti yen kuwi tugase Samuel. Dhèwèké ngerti Gusti Allah pengin dhèwèké ngenteni nganti Samuel teka nindakke kuwi. Nanging Saul ora manut marang Gusti Allah!
Bareng Samuel teka, banjur matur marang Saul, "Kowé wis tumindak bodho. Sira ora netepi dhawuhe PANGÉRAN YEHUWAH Allahmu. Saiki kratonmu ora bakal terus." Saul mungkin ngira kuwi dosa cilik. Nanging ora manut marang Gusti Allah mesthi serius.
Ing wektu liya, Gusti Allah dhawuh marang Saul supaya nyirnakake wong Amalek sing ala. Nanging Saul lan rakyat ngolehake Agag, raja ing Amalek urip. Dhèwèké uga nyimpen barang-barang larang, wedhus lan sapi. Saul kandha yen wong-wong mau padha nyimpen barang-barang mau kanggo kurban marang PANGÉRAN YEHUWAH.
Samuel kandha marang Saul, "Nuruti iku luwih becik tinimbang kurban. Kowé wis nampik pangandikane PANGÉRAN YEHUWAH, lan PANGÉRAN YEHUWAH wis nampik kowé dadi raja ing Israèl." Saul sedhih banget merga dosane. Nanging wis kasep. Ing sisa uripem Samuel sedhih banget merga Saul ora manut karo PANGÉRAN YEHUWAH.
Raja Bodho Sing Ganteng Crita saka Pangandikané Gusti, Kitab Suci bisa digolèki ing 1 Samuel 8-16 "'Kawedharipun pangandika Paduka punika madhangi'." Jabur 119:130
18 Cunthel